KOPRIVNIČKO-KRIŽEVAČKA ŽUPANIJA

Upravni odjel za zdravstveno-socijalne djelatnosti

IZVJEŠĆE O SUFINANCIRANJU SMJEŠTAJA U PRIVATNIM DOMOVIMA ZA STARIJE I NEMOĆNE OSOBE U 2020. GODINI

KLASA: 550-01/21-01/152

URBROJ: 2137/1-06/02-21-1

Koprivnica, svibanj 2021.

**Uvod**

Sve do 2001. godine sustavom skrbi za starije uglavnom se bavila država. Tada u značajnijoj mjeri započinje proces decentralizacije sustava socijalne skrbi, između ostalog i onog segmenta koji se odnosi na skrb o starijim osobama.

Suočeni sa demografskim izazovima, akteri unutar županije shvatili su da je tu skrb potrebno jačati, prvenstveno izvaninstitucionalnim uslugama koje se tada snažno proklamiralo ali za koje se otvarala i mogućnost financiranja iz pretpristupnih i pristupnih fondova EU (što se maksimalno koristilo i koristi).

Međutim i tada se shvaćalo da se tradicionalnu institucionalnu skrb o starijim osobama ne smije zanemariti. Postojale su i tada sasvim konkretne inicijative za izgradnjom “društvenih” domova za starije i nemoćne u Križevcima i Đurđevcu, odnosno depandansama koprivničkog Doma za starije i nemoćne u spomenutim gradovima. Na tu temu održano je nekoliko sastanaka u Križevcima i Đurđevcu. Nadležni Upravni odjel u nekoliko navrata je Ministarstvu inicirao i predlagao da se „budući“ križevački i đurđevački domovi za starije ugrade u „mrežu“ te da tada budu barem u mogućnosti „jednog dana“ sklopiti ugovor s Ministarstvom, odnosno ostvariti državno sufinanciranje. Vezano za to, Župan je inicirao i sastanak u tadašnjem Ministarstvu zdravstva i socijalne skrbi te od državne tajnice dobio informaciju kako to nije moguće, odnosno da Ministarstvo nema namjeru subvencionirati troškove smještaja u ustanovama/domovima kojih su osnivači jedinice lokalne i područne (regionalne) samouprave, a niti graditi nove domove za starije i nemoćne osobe.

Shvaćajući kako u tom pogledu ne može računati na pomoć države/Ministarstva, Županija 2014. godine donosi odluku o sufinanciranju smještaja u privatne ustanove socijalne skrbi za starije i nemoćne osobe držeći da bi ono moglo biti motivirajući faktor za nove osnivače domova, odnosno doprinijeti jačanju (u usporedbi s drugim regijama, ionako razvijene) privatne inicijative. Njome se istovremeno nastojala barem ublažiti nepravednost postojećeg sustava za osobe starije životne dobi u kojima država subvencionira troškove smještaja samo osobama smještenim u nekadašnje domove umirovljenika, sada županijske ustanove - domove za starije i nemoćne osobe, koji su u privilegiranom položaju, kako zbog cijene koju plaćaju tako i kvalitete (više razine) usluge koju dobivaju. Također, njome se nastojalo utjecati i na neravnopravan položaj pružatelja usluga koji nisu uspjeli sklopiti ugovor s Ministarstvom i u potpunosti posluju na tržišnim principima-sami određuju cijene usluga i sami ugovaraju smještaj s korisnicima, koji ekonomsku cijenu smještaja plaćaju iz svojih prihoda ili uz pomoć obveznika uzdržavanja.

 **Način sufinanciranja**

U razdoblju 2015.-2018. Odlukom o sufinanciranju bili su pokriveni korisnici smješteni u domove sa statusom ustanove pod uvjetom da je u sufinanciranje tih troškova uključena i općina ili grad korisnikovog prebivališta. Sufinanciranje se, pod uvjetima koje je određivala općina ili grad, odvijalo po principu 50% općina/grad – 50% županija. Ovakvo sufinanciranje nije naišlo na prevelik interes jedinica lokalne samouprave te novoosnovani Savjet za umirovljenike i osobe starije životne dobi s nadležnim Upravnim odjelom osmišljava novi model. U tom novom modelu koji je inkorporiran u Odluku koju je Županijska skupština donijela na 9. sjednici održanoj 28.6.2018. godine sufinanciranje je prilično „liberalizirano“, olakšano i pojednostavljeno, iako zbog ograničenosti raspoloživih proračunskih sredstava i nadalje usmjereno na osobe smještene u domove sa statusom ustanove. Na 16. sjednici Županijske skupštine održanoj 2.12.2019. godine donesena je Odluka o izmjenama i dopuni Odluke o sufinanciranju troškova smještaja u domove socijalne skrbi za starije i nemoćne osobe. Njome se, od početka 2020. započelo sa sufinanciranjem troškova smještaja i u privatnim obiteljskim domovima te domovima pravnih osoba i obrtnika.

 Pojednostavljeno, novčanu pomoć za sufinanciranje smještaja mogu ostvariti korisnici smješteni u dom koji ispunjavaju tri osnovna uvjeta:

-imaju prebivalište na području Koprivničko-križevačke županije najmanje 5 godina,

- nemaju prosječnu mirovinu višu od 3.800,00 kuna (predviđeno je da visina novčane pomoći iznosi 400,00 kuna za one s mirovinom do 2.300,00 kuna; 300,00 kuna za one s mirovinom od 2.300,00 do 3.200,00 kuna te 200,00 kuna za one s mirovinom od 3.200,00 do 3.800,00 kuna),

-ne ostvaruju novčanu pomoć, odnosno ne sufinancira im se smještaj od strane nadležnog ministarstva, centra za socijalnu skrb ili po nekoj drugoj osnovi.

 Kao što je i ranije spomenuto, sufinanciranje smještaja pokušalo se maksimalno pojednostaviti korisnicima. Tako korisnici podnose samo jedan ili samo prvi zahtjev za novčanu pomoć Županiji (odnosno Upravnom odjelu za zdravstveno-socijalne djelatnosti Koprivničko-križevačke županije). Radi jednostavnosti i olakšanja korisnicima, pripremljen je obrazac zahtjeva pa ga korisnici ili netko od članova obitelji mogu i ranije popuniti. Uz zahtjev je potrebno priložiti sljedeće:

-kopiju ugovora vezanu za smještaj između doma s jedne strane i korisnika ili članova obitelji s druge strane,

-zadnju kopiju potvrde o uplaćenom iznosu za smještaj ili potvrdu banke da postoji trajni nalog za plaćanje smještaja ili eventualno nešto treće, ovisno o tome što banka želi/može izdati,

-kopiju osobne iskaznice korisnika,

-uvjerenje o prebivalištu, ali samo ukoliko iz osobne iskaznice nije vidljivo da korisnik ima najmanje 5 godina  prebivalište na području Koprivničko-križevačke županije (ukoliko je to iz osobne iskaznice vidljivo, odnosno radi se o „staroj“ osobnoj iskaznici, uvjerenje nije potrebno),

-izjavu o suglasnosti da se daljnji zahtjevi za novčanu pomoć podnose preko doma i da se novčana pomoć isplaćuje na žiro račun doma- pripremljen je obrazac za ovu suglasnost,

-izjavu o suglasnosti/privoli da nadležni Upravni odjel i dom  prikupljaju, koriste i razmjenjuju osobne podatke neophodne za dodjelu i isplatu novčane pomoći- pripremljen je obrazac za ovu suglasnost.

S poreznom potvrdom ne opterećuje se stranke, već uvid u porezne podatke, iz kojih je vidljiva i visina mirovine, izvršavaju službenici Upravnog odjela.

Korisnicima (najčešće članovima njihovih obitelji) omogućeno je da zahtjev i ostalu potrebnu dokumentaciju pošalju preko doma e-mailom skenirane, a ako žele, mogu ih poslati poštom, osobno ili preko posrednika donijeti u Upravni odjel (ali i sami poslati elektronskom poštom).

Da bi se ovakvo sufinanciranje moglo odvijati, Županija je s 26 domova sklopila ugovor o međusobnim odnosima oko sufinanciranja troškova smještaja.

**Podaci o sufinanciranju za 2020.**

Tablica Broj osoba kojima se sufinancirao smještaj po domovima i iznos isplaćenih naknada

|  |  |  |  |
| --- | --- | --- | --- |
|   |   |   |   |
| Domovi po kategorijama | Broj osoba kojima se sufinancira smještaj na dan 30.6.2020. | Broj osoba kojima se sufinancira smještaj na dan 31.12.2020. | Iznos isplaćenih naknada tijekom 2020. |
| **1. Ustanove**  |
| Dom za starije i nemoćne osobe „Dom sestre Jadranke“, Čabraji | 26 | 24 | 117.864,78 |
|
|
|
|
| Dom za starije i nemoćne osobe „Sveta Ana“ , Koprivnica | 15 | 14 | 63.065,11 |
|
|
| Dom za starije i nemoćne odrasle osobe Dom Novak 1, Križevci | 20 | 21 | 87.168,02 |
|
|
| Dom za starije i teško bolesne osobe Senior Care, Križevci | 16 | 10 | 54.406,06 |
|
| Dom baka Ilona-dom za starije i nemoćne, Koprivnica | 11 | 11 | 46.179,99 |
|
| **Ukupno 1** | 88 | 80 | 368.683,96 |
| **2. Domovi pravnih osoba i obrta (nisu ustanove) za smještaj** **starijih i nemoćnih osoba** |  |  |  |  |  |
|  |  |  |  |  |  |  |  |  |
| Dom „ Stanešić“ d.o.o. | 15 | 13 | 56.453,33 |  |  |  |  |  |
| Virje |  |  |  |  |  |
|   |  |  |  |  |  |
| Dom Baljak d.o.o | 16 | 9 | 45.054,93 |  |  |  |  |  |
| Novigrad Podravski |  |  |  |  |  |
|   |  |  |  |  |  |
| Dom Capek d.o.o. | 2 | 2 | 7.380,64 |  |  |  |  |  |
| Štaglinec |  |  |  |  |  |
|   |  |  |  |  |  |
| MAXI, obrt za poljoprivredu i socijalnu skrb | 9 | 12 | 31.192,62 |  |  |  |  |  |
| vl. Zdenko Maksić, Cubinec |  |  |  |  |  |
| Obrt za socijalnu skrb „Obiteljski dom Šolaja“ vl. Valentina Šolaja, Novi Glog | 3 | 3 | 9.500,00 |  |  |  |  |  |
| Baljak 2 j.d.o.o., Virje |   | 1 | 2.670,96 |  |  |  |  |  |
| **Ukupno 2** | 45 | 40 | 152.252,48 |  |  |  |  |  |
| **3. Obiteljski domovi** |  |  |  |  |  |
| Obiteljski dom Marina Maljaka, Hlebine | 1 | 2 | 4.400,00 |  |  |  |  |  |
|  |  |  |  |  |
| Obiteljski dom Božice Petković, Koprivnica | 14 | 11 | 47.648,80 |  |  |  |  |  |
|  |  |  |  |  |
|  |  |  |  |  |
| Obiteljski dom Aleksandre Kralj, Đurđevac | 3 | 5 | 7.719,67 |  |  |  |  |  |
|  |  |  |  |  |
|  |  |  |  |  |
| Obiteljski dom Lidije Novak, Križevci | 6 | 9 | 24.686,66 |  |  |  |  |  |
| Obiteljski dom Branke Prpić, Škrinjari | 5 | 4 | 18.064,07 |  |  |  |  |  |
| Obiteljski dom Tatjane Mršić, Plavšinac | 8 | 6 | 27.595,47 |  |  |  |  |  |
|  |  |  |  |  |
|  |  |  |  |  |
| Obiteljski dom Ines Kos,  | 15 | 16 | 60.861,46 |  |  |  |  |  |
| Križevci |  |  |  |  |  |
|   |  |  |  |  |  |
| Obiteljski dom Lahorke Pintarić, Đurđevac  | 6 | 3 | 20.901,40 |  |  |  |  |  |
|  |  |  |  |  |
|  |  |  |  |  |
| Obiteljski dom Biljane Carević, Mali Poganac | 11 | 9 | 42.641,70 |  |  |  |  |  |
| Obiteljski dom Peje Petrovića, Novigrad Podravski | 0 | 1 | 2.632,23 |  |  |  |  |  |
| Obiteljski dom Snježane Katić Glogovac | 4 | 5 | 16.699,99 |  |  |  |  |  |
| Obiteljski dom Marije Čorc Gola | 3 | 3 | 12.800,00 |  |  |  |  |  |
|  |  |  |  |  |
| Obiteljski dom Mihaela Babića Jagnjedovec | 0 | 6 | 3.800,00 |  |  |  |  |  |
|  |  |  |  |  |
|  |  |  |  |  |
| Obiteljski dom Marijana Šklebara Virje | 10 | 9 | 39.686,66 |  |  |  |  |  |
|  |  |  |  |  |
| Obiteljski dom Gogea Mije Imbriovec | 4 | 5 | 14.280,45 |  |  |  |  |  |
|  |  |  |  |  |
|  |  |  |  |  |
| **Ukupno 3** | 90 | 94 | 344.418,56 |  |  |  |  |  |
| SVEUKUPNO 1+2+3 | 223 | 214 | 865.355,00 |  |  |  |  |  |

Iz tablice je vidljivo da je na dan 30.6.2020. sufinanciranjem bilo obuhvaćeno 223 osobe, a na zadnji dan 2020. godine 214 osoba. Između ostalog i jer se radi o osobama starije životne dobi te osobama koje zbog trajnih promjena u zdravstvenom stanju zahtjevaju stalnu tuđu pomoć i njegu, lista osoba kojima se sufinancira smještaj stalno se mijenja i nadopunjuje, najčešće nažalost zbog smrti korisnika. Iz tablice je vidljivo da je na sufinanciranje smještaja tijekom 2020. godine utrošeno 865.355,00 kuna, a da sufinanciranje u kategoriji ustanova najviše koriste korisnici smješteni u Dom za starije i nemoćne osobe „Dom sestre Jadranke“ Čabraji, u kategoriji pravnih osoba i obrtnika Dom Stanešić d.o.o., Virje, a u kategoriji obiteljskih domova Obiteljski dom Ines Kos Križevci.

Grafikon 1: Sufinanciranje na dan 31.12.2020. prema organizacijskom obliku doma

Iz grafikona je vidljivo da najveći broj korisnika obuhvaćenih sufinanciranjem (94 ili 44%) dolazi iz obiteljskih domova, kategoriji domova koji su i najbrojniji i na našem području, a čiji je kapacitet zakonski ograničen na najviše 20 korisnika. Odmah iza njih su oni najveći domovi, domovi sa statusom ustanove (80 ili 37,3%), a koji su prvi obuhvaćeni sufinanciranjem.

Grafikon 2: Sufinanciranje na dan 31.12.2020. prema području na kojem se nalazi dom

Skoro podjednak broj osoba obuhvaćen sufinanciranjem smješten je u domove s koprivničkog (93 ili 43,5%) i križevačkog područja (90 ili 42%), vidljivo je iz grafikona 2. Značajno manje (31 ili 14,5%) osoba obuhvaćen sufinanciranjem smješten je u domove s đurđevačkog područja. Razlog za to jednim dijelom leži u manjem broju privatnih domova na đurđevačkom području (u odnosu na koprivničko i križevačko područje), a zbog čega jedan dio osoba s đurđevačkog područja smještaj pronalazi u domovima na koprivničkom ali i križevačkom području, vrlo vjerojatno i na području susjedne Virovitičko-podravske županije. Sudeći po informacijama iz centara za socijalnu skrb, situacija u pogledu smještaja starijih i nemoćnih osoba na đurđevačkom području nije značajno lošija od one na koprivničkom i križevačkom području. Naime, sva tri centra imaju „podjednakih“ problema u zbrinjavanju starijih i nemoćnih osoba koje su dužni smjestiti.

**Zaključna razmatranja**

Sufinanciranje smještaja u privatne domove za starije i nemoćne projekt je kojim Koprivničko-križevačka županija prvenstveno nastoji barem djelomično pomoći samoj smještenoj osobi i članovima obitelji u pokriću ovih troškova. Tim projektom nastoji se i barem djelomično ublažiti posljedice negativnih demografskih trendova ali i razmišljanja koje je prevladalo početkom tisućljeća na nacionalnoj razini, ali i među nekim stručnjacima, a koje je, u najmanju ruku, dovelo do zanemarivanja tzv. institucionalne skrbi o starijim osobama. Privatna inicijativa, u koju se tada polagalo nade u pogledu smještaja starijih i nemoćnih osoba i velikim dijelom joj se taj smještaj i prepustio, jednim dijelom je ispunila očekivanja no pokazuje se da ona nije rasla u dovoljnoj mjeri da bi zadovoljila sve potrebe. Posljedica toga osjetila se (doduše, osjeća se i nadalje) i na našem području gdje se također bilježio nedostatak smještajnih kapaciteta. Centri za socijalnu skrb još prije nekoliko godina počeli su ukazivati na relativno slab interes za bavljenje udomiteljstvom, a niz čimbenika, od propisanih uvjeta, nedostatka medicinskih radnika i medijskih napisa, značajan broj onih koji su namjeravali krenuti u otvaranje domova za starije ili u proširenje smještajnih kapaciteta, usporila ih je ili čak odvratila od toga. Iako bi pretjerano reći da je sufinanciranje smještaja u tome bilo odlučujući čimbenik, čini se da u tom pogledu stvari ipak kreću na bolje. Naime, od početka 2020. pa do pisanja ovog izvještaja nadležni županijski Upravni odjel izdao je Zakonom predviđenu licencu za početak rada za četiri nova doma, za proširenje jednog doma, a u složenom postupku za ishođenje licence je još nekoliko domova. Informacije s terena govore da je u fazi izgradnje i dovršetka izgradnje još nekoliko njih.